Diari Oficial de la Generalitat Valenciana


Sumari del DOGV 5315, del 01-08-2006 (2006/7784)

ACORD de 12 de maig de 2006, de la Comissió Territorial d'Urbanisme de València, relatiu a la correcció errors i homologació Pla parcial sector V El Rincon a Buñol.
--------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7784


Data del document
:   12-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Buñol
    * pla d'urbanisme

ACORD de 12 de maig de 2006, de la Comissió Territorial d'Urbanisme de València, relatiu a la correcció errors i homologació Pla parcial sector V El Rincon a Buñol. [2006/7784]  
En relació amb l'expedient remés per l'Ajuntament de Buñol referit a la correcció d'errors que s'han pogut observar a l'homologació i Pla parcial de millora del sector 5 El Rincón, la resolució aprovatòria definitiva del director general, és de data 13 de juny de 2005, s'informa el següent:  
Antecedents de fet  
I. Tramitació  
En data 2 de juny de 2005, la Comissió Territorial d'Urbanisme va supeditar l'aprovació definitiva de l'homologació i Pla parcial de millora del sector 5 El Rincón de Buñol, en el compliment del següent:  
Correcció de la Fitxa de planejament, adscrivint al sector el sòl dotacional PRV-5.2 per a l'accés des de la CV-425, inserida en l'annex del Pla parcial de millora.  
Inclusió, en les fitxes de planejament i gestió, dels condicionants de l'informe de la Direcció General de Transports de data 4 de febrer de 2005 i de la Declaració d'impacte ambiental.  
Visat dels documents en què s'ha d'incorporar igualment el plànol d'accessos al sector.  
En data 13 de juny de 2005, per Resolució del director general, de data 13.06.05, es resol definitivament l'homologació i el Pla parcial de millora del sector 5 El Rincón de Buñol, condicionada que, abans de l'inici de les obres de l'àrea d'actuació, ha de realitzar-se a càrrec del promotor, una prospecció arqueològica de l'esmentada àrea que ha de ser autoritzada per la Direcció General de Patrimoni Cultural Valencià.  
En data 9 de març de 2006, l'Ajuntament de Buñol presenta la documentació relativa a la correcció d'errors de l'homologació i el Pla parcial de millora del sector 5 El Rincón de Buñol, ja que, l'ajuntament, encara que va incorporar en les fitxes de planejament i gestió del sector els condicionants establits en el seu dia per la Direcció General de Transports i, la Declaració d'impacte ambiental i, es van incorporar plànols relatius a resoldre els accessos a la Ciutat Esportiva del Levante, no es van corregir, en aquestes fitxes, el relatiu a la superfície adscrita al sector, que en compte de 9.582 m² és de 11.073 m² ja que s'hauria d'haver tingut en compte la superfície de la rotonda d'accés a la ciutat esportiva, i, per tant, s'hauria d'haver corregit, també, l'aprofitament tipus que passaria de 0,5217 m²/m² a 0,51370 m²/m². Posteriorment, l'Ajuntament presenta el certificat plenari, de data 03,05.06, del document refós de correcció d'errors de l'homologació sectorial i del Pla parcial de millora del sector 5, El Rincón,   
II. Documentació  
El projecte consta del document d'homologació i Pla parcial de millora, signat per tècnic competent, encara que no consta la diligència d'aprovació plenària.  
III. Contingut  
L'objecte de la correcció d'errors consistix en el següent:  
Rectificar les fitxes de planejament i gestió, ja que en les dites fitxes no es van rectificar, ni la superfície adscrita al sector, que en compte de 9.582 m² és de 11.073 m², ni l'aprofitament tipus que passaria de 0,5217 m²/m² a 0,51059 m²/m².  
IV. Informes sectorials  
Durant la tramitació de l'expedient, no s'ha sol·licitat cap informe sectorial, pel fet que es tracta d'una correcció d'errors material, de fet i aritmètica en les fitxes de planejament i gestió, no incidint en el que han informat les distintes administracions en el seu dia en conéixer l'expedient d'homologació i Pla parcial de millora del sector 5 El Rincón de Buñol.  
V. Antecedents de planejament  
Buñol compta amb instrument de planejament, amb el document de PGOU, aprovat definitivament per la Comissió Territorial d'Urbanisme en data 1 de juny de 1987.  
Fonaments de dret  
I. Consideracions  
1. La documentació està completa, als efectes del compliment del que ha preceptuat l'article 68 de la Llei 16/05, de 30 de desembre, de la Generalitat, urbanística valenciana (en endavant, LUV).   
2. D'acord amb la memòria aportada, la justificació de la correcció d'errors materials, s'ha donat perquè s'han detectat algunes divergències en aspectes molt puntuals de l'ordenació, que, per la seua escassa entitat i per la causa que les produïx, es consideren errors materials del PGOU.  
3. La Comissió Territorial d'Urbanisme, a proposta del director general de Planificació i Ordenació Territorial és l'òrgan competent per a resoldre sobre l'aprovació definitiva dels plans generals . i de les seues modificacions . de municipis de menys de 50.000 habitants, de conformitat amb el que disposa l'art. 39, per remissió de l'article 55.1 de la Llei reguladora de l'activitat urbanística, en relació amb l'art. 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
4. La Comissió Informativa de la Comissió Territorial d'Urbanisme de València, en sessió celebrada el 5 de maig de 2006, amb el vot favorable de tots els vocals presents excepte el representant de la Confederació Hidrogràfica del Xúquer que ho emet en sentit desfavorable, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
II. Conclusió  
A la vista de tot el que antecedix la Comissió Territorial d'Urbanisme de data 12 de maig de 2006, amb el vot favorable de tots els vocals presents excepte el representant del Ministeri de Medi Ambient que ho emet en sentit desfavorable, ACORDA: APROVAR DEFINTIVAMENT la rectificació d'errors de l'homologació i Pla parcial del sector 5 El Rincón del municipi de Buñol, i ha d'aportar, per al segellament definitiu per part de la CTU, dos exemplars del document, degudament visats i diligenciats.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció de la present notificació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques poden interposar, en el termini de dos mesos, a comptar de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que puga exercir qualsevol altre recurs o acció que estime oportú.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 12 de maig de 2006.. El secretari de la Comissió Territorial d'Urbanisme: Alvaro Aleixandre Ortí.